ROMÂNIA

JUDEȚUL SATU MARE

CONSILIUL LOCAL AL

COMUNEI ORAȘU NOU

**HOTĂRÂREA**

**Nr. 63/2021**

privind preluarea în domeniul public al comunei Orașu Nou și însușirea documentației cadastrale a imobilului teren cu nr. cadastral

Lot 1 7923/1 situat în comuna Orașu Nou, județul Satu Mare

Consiliul Local al comunei Orașu Nou, județul Satu Mare, întrunit în ședință ordinară în data de 28.10.2021;

Având în vedere:

* referatul de aprobare nr. 5045/28.10.2021 al primarului comunei Orașu Nou, din care reiese necesitatea și oportunitatea adoptării unei hotărâri privind preluarea în domeniul public al comunei Orașu Nou și însușirea documentației cadastrale a imobilului teren cu nr. cadastral Lot 1 7923/1 în suprafață de 23189 mp situat în comuna Orașu Nou, județul Satu Mare în vederea asigurării terenului necesar pentru Gospodăria de apă Orașu Nou;
* raportul de specialitate întocmit de secretarul general al comunei, înregistrat sub nr. 5046/28.10.2021;
* avizele comisiilor de specialitate ale Consiliului local al comunei Orașu Nou;
* documentația cadastrală întocmită de către inginer Kovacs Zoltan Attila, propusă spre însușire de către Consiliul local al Comunei Orașu Nou;

Analizând adresa nr. 17981/25.10.2021 transmisă de către Apaserv Satu Mare,

înregistrată la Primăria Orașu Nou sub nr. 4978/26.10.2021 prin care se solicită punerea la dispoziție a Extrasului CF pentru Gospodăria de apă Orașu Nou cu suprafața totală de 2,38 ha, necesar pentru obținerea Certificatului de urbanism și a Documentației Tehnice pentru obținerea Autorizației de construire a unui foraj de explorare-exploatare în interiorul gospodăriei;

Luând act de faptul că acest imobile teren nu face obiectul legilor fondului

funciar și nu face nici obiectul unor litigii aflate pe rolul instanțelor de judecată;

În conformitate cu prevederile art. 557 alin. 2 și alin. 4, art. 881, art. 885

alin. 1 și art. 888 din Legea nr. 287/2009 privind Codul Civil, republicată, cu modificările și completările ulterioare;

Ținând cont de prevederile art. 24 alin. 1-3 din Legea nr. 7/1996 privind

cadastrul și publicitatea imobiliară, republicată, cu modificările și completările ulterioare;

Văzând dispozițiile art. 5 alin. 1 și 2 și art. 6 din Legea nr. 18/1991 privind fondul funciar, republicată, cu modificările și completările ulterioare;

Având în vedere prevederile art. 286 alin. 1 și 4 din OUG nr. 57/2019 privind Codul administrativ, cu modificările și completările ulterioare, respectiv Anexa nr. 4 a actului normativ menționat – Lista cuprinzând unele bunuri care aparțin domeniului public al comunei, al orașului sau al municipiului – punctul 4;

În temeiul prevederilor art. 129 alin. 2 lit. c, art. 139 alin. 3 lit. g și art.

196 alin. 1 lit. a din OUG nr. 57/2019 privind Codul administrativ, cu modificările și completările ulterioare;

**HOTĂRĂȘTE**

**Art.1.** Se aprobă preluarea în domeniul public al comunei Orașu Nou a imobilului teren identificat cu nr. cadastral lot 1 7923/1, categoria de folosință curți construcții, în suprafață totală de 23189 mp, situat în comuna Orașu Nou, județul Satu Mare, după cum urmează:

* teren extravilan Orașu Nou, nr. cadastral lot 1 7923/1, în suprafață de 23189 mp, având categoria de folosință curți construcții (teren cu puțuri de apă și stație de pompare a apei).

**Art. 2.** Se aprobă și se însușește documentația cadastrală a imobilului teren

menționat la art. 1, conform Planului de amplasament și delimitare, care reprezintă anexă la prezenta hotărâre și face parte integrantă din aceasta.

**Art. 3.** Se dispune O.C.P.I. Satu Mare înscrierea în evidenţele CF a celor aprobate în articolele precedente**.**

**Art.4.** Cu ducereala îndeplinirea prezentei hotărâri se însărcinează primarul comunei Orașu Nou și Serviciul financiar, achiziții publice și autorizarea desfășurării actvității de transport local.

**Art. 5.** Prezenta hotărâre se va comunica prin grija secretarului general al comunei Orașu Nou:

* Instituției Prefectului Județului Satu Mare;
* Primarului comunei Orașu Nou;
* OCPI Satu Mare;
* Serviciului financiar, achiziții publice și autorizarea desfășurării activității de transport local;
* Se va aduce la cunoștință publică prin afișare la sediul instituției și se va publica pe site-ul acesteia.

Orașu Nou la 28.10.2021

Președinte de ședință, Contrasemnează,

Carol COVACS Secretar general,

Sonia - Teodora Stan

*nr. total al consilierilor în funcție: 13*

*nr. total al consilierilor prezenți: 13*

*nr. total al consilierilor absenți: 0*

*nr. total al consilierilor care participă la dezbateri și la vot: 13*

*voturi pentru: 12*

*voturi împotrivă: 0*

*abțineri: 1*